NWT — Hoekom is die bewoording in Psalm 144:12-15 verander?
LEES IN Afrikaans Albanees Alur Amharies Amis Arabies Armeens Armeens (Wes) Aymara Azerbeidjans Azerbeidjans (Cyrillies) Basjkiers Bassa (Kameroen) Beliziese Kriol Bengali Bicol Boulou Bulgaars Cebuano Chichewa Chitonga Chitonga (Malawi) Chitonga (Zimbabwe) Chitumbuka Chiyao Chol Cibemba Cinyanja Damara Dangme Deens Douala Duits Edo Efik Engels Esan Esties Ewe Fidjiaans Fins Fon Frans Ga Garifuna Georgies Goedjarati Grieks Guarani Gun Hausa Haïtiaanse Kreools Hebreeus Herero Hiligaynon Hindi Hiri Motu Hongaars Ibanag Ibo Iloko Indonesies Isoko Italiaans Japannees Joroeba Jula Kabiye Kabuverdianu Kanarees Kantonnese Chinees (Tradisioneel) Kantonnese Chinees (Vereenvoudig) Kaqchikel (Westelik) Katalaans Kikamba Kikaonde Kikuyu Kiluba Kinyarwanda Kirgisies Kiribati Kirundi Kisonge Koerdies (Koermandji) Koerdies (Koermandji, Kaukasus) Koerdiese Koermandji (Cyrillies) Kongo Koreaans Kroaties Kwangali Kwanyama Letties Lingala Litaus Luganda Luo Luvale Mahratti Maja Malabaars Maleis Malgassies Mam Mambwe-Lungu Mandarynse Chinees (Tradisioneel) Mandarynse Chinees (Vereenvoudig) Marshallees Masedonies Mazateeks (Huautla) Mbunda Mianmees Mingrelian Mixe (Noord-Sentraal) Mixteeks (Guerrero) Mongools Moré Motu Nahuatl (Guerrero) Nahuatl (Huasteeks) Nahuatl (Noord-Puebla) Nahuatl (Sentraal) Ndebele Ndebele (Zimbabwe) Ndonga Nederduits Nederlands Nepalees Ngabere Nigeriese Pidgin Noors Nzema Oekraïens Oesbekies Oesbekies (Romeins) Okpe Oromo Osseties Otetela Pandjabi Pangasinaans Papiamentoe (Curaçao) Persies Pidgin (Kameroen) Ponapeaans Pools Portugees (Brasilië) Portugees (Portugal) Quechua (Ancash) Quechua (Bolivia) Roemeens Russies Salomonseilandse Pidgin Samoaans Sango Sepedi Sepulana Serwies (Cyrillies) Serwies (Romeins) Shona Sidama Silozi Singalees Slowaaks Sloweens Spaans Sranantongo Suid-Afrikaanse Gebaretaal Suid-Sotho (Lesotho) Suid-Sotho (Suid-Afrika) Swahili Swahili (Kongo) Swati Sweeds Tadjikistans Tagalog Tamil Taraskies Tataars Teloegoe Tetun Dili Thai Tigrinya Tiv Tlapaneeks Tojolabal Tok Pisin Tongaans Totonaken Tshiluba Tsjeggies Tsjoewasjies Tsonga Tswana Turkmeens Turks Tuvaluaans Twi Tzeltal Tzotzil Urhobo Venda Viëtnamees Waray-Waray Wolaita Xhosa Yslands Zande Zapoteeks (Isthmus) Zulu
In die 2013-hersiene uitgawe van die Engelse “Nuwe Wêreld-vertaling” is Psalm 144:12-15 op God se volk van toepassing. Die vorige uitgawe het hierdie gedeelte toegepas op die goddelose uitlanders wat in vers 11 genoem word. Hoekom is die bewoording verander?
Die Hebreeuse bewoording kan op al twee maniere verstaan word. Die hersiene bewoording is op die volgende faktore gebaseer:
Die bewoording in die hersiene uitgawe word deur woordeboeke en taalreëls ondersteun. Die verband tussen Psalm 144:12-15 en die vorige verse hang af van hoe die eerste woord van vers 12, die Hebreeuse woord asjer, vertaal word. Asjer kan op meer as een manier vertaal word. Byvoorbeeld, dit kan vertaal word as die betreklike voornaamwoord “wie” of “wat”. In die Nuwe Wêreld-vertaling van die Heilige Skrif word dit as “wat” vertaal. Die goeie dinge wat in vers 12 tot 14 genoem word, word dus toegepas op die goddelose uitlanders wat in die vorige verse genoem word. Maar asjer kan ook verwys na ’n resultaat of gevolg en kan vertaal word as “dat”, “sodat” of “dan”. In die 2013-hersiene uitgawe van die Engelse Nuwe Wêreld-vertaling word dit as “dan” vertaal, en party ander Bybels vertaal dit as “sodat”.
Die bewoording in die hersiene uitgawe pas by die res van die psalm. In die hersiene uitgawe word die woord “dan” in vers 12 gebruik, en dit beteken dat die seëninge in vers 12 tot 14 op die regverdiges van toepassing is. Hulle is diegene wat vra om van die goddeloses ‘bevry en verlos’ te word (vers 11). Wanneer die vers so vertaal word, pas dit ook beter by vers 15, want nou is die woord “gelukkig” in albei gevalle van toepassing op dieselfde volk — dié “wie se God Jehovah is!” Ons moet ook in gedagte hou dat die oorspronklike Hebreeuse teks geen leestekens, soos aanhalingstekens, gehad het nie. Daarom moet vertalers seker maak wat die regte betekenis is deur die Hebreeuse digterlike styl, die konteks en die Bybelverse wat daarmee verband hou, in ag te neem.
Die bewoording in die hersiene uitgawe stem ooreen met ander Bybelverse wat belowe dat God sy getroue volk sal seën. Omdat die hersiene uitgawe die woord asjer met “dan” vertaal, stem die psalm nou ooreen met Dawid se hoop dat God die nasie Israel sou seën nadat Hy hulle van hulle vyande gered het. Hulle sou gelukkig wees, en dit sou goed gaan met hulle (Lev. 26:9, 10; Deut. 7:13; Ps. 128:1-6). Deuteronomium 28:4 sê byvoorbeeld: “Geseënd sal die vrug van jou liggaam en die vrugte van jou grond en die vrug van jou mak diere, die kalwers van jou beeste en die aanteel van jou kleinvee wees.” Toe Dawid se seun Salomo as koning regeer het, het die nasie wel vrede geniet, en dit het baie goed met hulle gegaan. En sekere aspekte van Salomo se heerskappy het gewys hoe dit gaan wees wanneer die Messias regeer. — 1 Kon. 4:20, 21; Ps. 72:1-20.
Die aangepaste bewoording van Psalm 144 verander nie ons begrip van Bybelwaarhede nie. Maar wanneer asjer met die woord “dan” vertaal word, kan die hoop van Jehovah se knegte nog duideliker in hierdie psalm gesien word — die hoop dat die goddeloses vernietig gaan word en dat die regverdiges daarna vir altyd gelukkig sal wees en in vrede sal lewe. — Ps. 37:10, 11.
Vrae van lesers — April 2018